مشرقی پاکستان صوبائی اسمبلی

**مشرقی پاکستان صوبائی اسمبلی**، جسے 1947ء اور 1955ء کے درمیان میں **مشرقی بنگال قانون ساز اسمبلی** کے نام سے جانا جاتا تھا، 1947ء اور 1971ء کے درمیان میں مشرقی پاکستان کی صوبائی مقننہ تھی۔ یہ 1947ء سے 1955ء تک مشرقی بنگال اسمبلی کے نام سے جانی جاتی تھی، اس کے بعد صوبائی نام تبدیل کیا گیا تھا۔ مقننہ بنگال قانون ساز کونسل اور بنگال قانون ساز اسمبلی کا جانشین تھا، جو 1947ء میں بنگال کی تقسیم کے دوران میں مشرقی بنگال اور مغربی بنگال کے درمیان میں تقسیم ہو گئے تھے۔ یہ پاکستان کی سب سے بڑی صوبائی مقننہ تھی۔ 1954ء اور 1970ء میں صرف دو بار انتخابات ہوئے۔

1971ء میں بنگلہ دیش کی آزادی کے دوران میں، قومی اسمبلی پاکستان اور مشرقی پاکستان کی صوبائی اسمبلی کے لیے منتخب ہونے والے زیادہ تر بنگالی ارکان بنگلہ دیش کی آئین ساز اسمبلی کے رکن بن گئے۔

## تاریخ

### بنگال کی تقسیم
20 جون 1947ء کو بنگال قانون ساز اسمبلی کے 141 مشرقی بنگالی قانون سازوں نے بنگال کی تقسیم پر ووٹ دیا، 107 نے ہندوستان کی تقسیم کی صورت میں پاکستانی آئین ساز اسمبلی میں شمولیت کی حمایت کی۔  آسام کے سلہٹ علاقے نے مشرقی بنگال میں شامل ہونے کے لیے ریفرنڈم میں ووٹ دیا۔ ڈومنین پاکستان کے قیام کے بعد، ان 141 قانون سازوں نے، آسام قانون ساز اسمبلی کے سلہٹ کے قانون سازوں کے مشرقی بنگال قانون ساز اسمبلی کی تشکیل کی۔ مسلم لیگ کے خواجہ ناظم الدین پہلے وزیر اعلیٰ بنے۔ ان کے بعد 1948ء میں نور الامین کو جانشین بنایا۔ یہ اسمبلی جگناتھ ہال میں رکھی گئی تھی،  جو ڈھاکہ یونیورسٹی اور ہائیکورٹ ڈویژن کے آس پاس یہ وہ علاقہ تھہ جہاں 1952ء میں بنگالی زبان کی تحریک کا مرکز تھا۔

### زمینی اصلاحات
اسمبلی نے 1950ء کا ایسٹ بنگال اسٹیٹ ایکوزیشن اینڈ ٹینسی ایکٹ پاس کیا۔ اس ایکٹ نے پہلے کے قوانین اور ضوابط کو منسوخ کر دیا جس نے برطانوی دور حکومت میں مستقل تصفیہ قائم کیا تھا۔

### متحدہ محاذ کا اقتدار
کرشک پرجا پارٹی اور عوامی لیگ کی قیادت میں متحدہ محاذ اتحاد نے 1954ء میں صوبائی عام انتخابات کے دوران میں مسلم لیگ کو شکست دی۔ کسان اور لیبر پارٹی کے رہنما اے کے فضل الحق چھ ہفتوں کے لیے وزیر اعلیٰ بنے۔ یونائیٹڈ فرنٹ نے دفاع اور خارجہ پالیسی کے علاوہ مشرقی بنگال میں مکمل خود مختاری کا مطالبہ کیا۔ اور بنگالی کو وفاقی زبان کے طور پر تسلیم کروانا چاہا۔  مشرقی بنگال کی قانون ساز اسمبلی نے بنگالی اکیڈمی کے قیام کے لیے ایک قانون منظور کیا۔ تاہم، حق کی حکومت دو ماہ کے اندر ہی برطرف کر دی گئی۔ حق کو گھر میں نظر بند کر دیا گیا۔  گورنر جنرل کے دور کے بعد ابو حسین سرکار 1955ء میں وزیر اعلیٰ بنے۔

### ون یونٹ اور 1956ء کا آئین
ون یونٹ اسکیم کے نتیجے میں 1955ء میں اس اسمبلی کا نام مشرقی پاکستان صوبائی اسمبلی رکھ دیا گیا۔ پاکستان 1956 کے پاکستان کے آئین کے تحت ایک جمہوریہ بن گیا، جس میں مشرقی پاکستان کو رعایت کے طور پر بنگالی کو وفاقی زبان کے طور پر تسلیم کیا گیا۔

1957ء میں مشرقی پاکستان کی صوبائی اسمبلی نے ایک متفقہ قرارداد منظور کی جس میں مکمل خود مختاری کا مطالبہ کیا گیا۔  عطا الرحمان خان 1956ء میں وزیر اعلیٰ بنے۔

### مارشل لا
1958ء میں اسمبلی میں سیاسی دھڑوں کے درمیان میں جھگڑا ہوا جس کے نتیجے میں ڈپٹی سپیکر شاہد علی پٹواری زخمی ہو گئے۔ پٹواری بعد میں مر گیا۔ تصادم کو صدر اسکندر مرزا نے 7 اکتوبر 1958ء کو مارشل لا کا اعلان کرنے کے بہانے کے طور پر استعمال کیا  چیف آف آرمی سٹاف ایوب خان کو چیف مارشل لا ایڈمنسٹریٹر مقرر کیا گیا۔ خان نے بعد میں مرزا کی جگہ صدارت سنبھالی۔ مشرقی پاکستان سمیت تمام صوبائی اسمبلیاں تحلیل کر دی گئیں۔ متعدد سیاسی رہنماؤں اور صحافیوں کو گرفتار کیا گیا۔ منتخب اداروں کے نااہلی کے حکم نامے نے 75 سیاست دانوں کو آٹھ سال (1966ء تک) کے لیے عوامی عہدہ رکھنے سے روک دیا۔ 

### 1962ء کا آئین
پاکستان کے 1962ء کے آئین نے پارلیمانی نظام کو ختم کر دیا اور بالترتیب وفاقی اور صوبائی سطحوں پر صدارتی اور گورنری نظام متعارف کرایا۔ اس نظام کی سب سے اہم خصوصیت کو "بنیادی جمہوریت" کا نام دیا گیا تھا، جس میں الیکٹورل کالج پاکستان کے صدر اور مشرقی اور مغربی پاکستان کے گورنروں کے انتخاب کے ذمہ دار تھے۔

1962ء میں ڈھاکہ کو پاکستان کا قانون ساز دار الحکومت قرار دیا گیا۔  1960ءکی دہائی کے دوران، مشرقی پاکستان کی صوبائی اسمبلی تیجگاؤں میں پارلیمان ہاؤس میں رکھی گئی تھی۔ قومی اسمبلی پاکستان کا اجلاس وقتاً فوقتاً اسی عمارت میں ہوتا رہے۔ یہ عمارت اب بنگلہ دیش کے وزیر اعظم کا دفتر ہے۔

1966ء میں عوامی لیگ کے چھ نکات نے وفاقی پارلیمانی جمہوریت کا مطالبہ کیا۔

### مارشل لا کی واپسی۔
1969ء میں صدر ایوب خان کو آرمی چیف یحییٰ خان نے معزول کر دیا۔ مشرقی پاکستان میں 1969ء کی بغاوت نے صدر ایوب خان کا تختہ الٹنے میں اہم کردار ادا کیا۔ نئے حکمران یحییٰ خان نے 1970ء میں عام انتخابات (پاکستان کی تاریخ کے پہلے) کی بنیاد پر کرائے، جس میں عوامی لیگ نے مشرقی پاکستان کی صوبائی اسمبلی کی 300 نشستوں میں سے 288 نشستیں حاصل کیں۔  پاکستانی فوجی کا اقتدار عوامی نمائندؤں کو منتقل کرنے سے انکار 1971ء میں بنگلہ دیش کی آزادی کی جنگ کا باعث بنا۔

### بنگلہ دیشی آئین ساز اسمبلی
25 مارچ 1971ء کو شروع ہونے والے مشرقی پاکستان میں پاکستانی فوجی کریک ڈاؤن کے بعد، مشرقی پاکستان کی صوبائی اسمبلی کے زیادہ تر اراکان اور پاکستان کی قومی اسمبلی کے بنگالی اراکین نے 17 اپریل 1971ء کو مہر پور کے بوئڈونتھلا میں اجلاس کیا، جہاں انھوں نے بنگلہ دیش کے اعلان آزای پر دستخط کیے یہ اعلان 26 مارچ کو ہوا اور 27 مارچ کو دوبارہ نشر ہوا۔

## انتخابات

### مشرقی بنگال کے قانون ساز انتخابات، 1954ء
مشرقی بنگال میں 1954ء کے انتخابات پاکستان بننے کے بعد پہلے انتخابات تھے۔ یہ الگ الگ انتخابی حلقوں کی بنیاد پر منعقد کیے گئے تھے، جس میں مخصوص نشستیں شامل تھیں جن میں مسلمان ووٹروں کے لیے 228، عام ووٹروں کے لیے 30، شیڈول کاسٹ ووٹروں کے لیے 36، مسیحی ووٹروں کے لیے 1، خواتین کے ووٹروں کے لیے 12 اور بدھ مت ووٹروں کے لیے 1 نشست تھیں۔

عوامی لیگ واحد بڑی جماعت بن کر ابھری۔ تاہم، عوامی مطالبات کے جواب میں، یونائیٹڈ فرنٹ قانون ساز پارٹی نے کرشک سرمک پارٹی کے رہنما اے کے فضل الحق، جو بنگال کے سابق وزیر اعظم تھے، کو قائد ایوان منتخب کیا۔ حق کو گورنر نے 3 اپریل 1954ء کو حکومت بنانے کی دعوت دی تھی۔ اس الیکشن نے مشرقی بنگال کی سیاست میں مسلم لیگ کا غلبہ ختم کر دیا۔  اس نے مقامی متوسط طبقے سے تعلق رکھنے والے قانون سازوں کی ایک نوجوان نسل کی نشان دہی کی۔  لیکن اس فیصلے کا پاکستان کی مرکزی قیادت اور بیوروکریسی پر بہت کم اثر ہوا۔ 

### مشرقی پاکستان کے عام انتخابات، 1970ء
1970ء کے عام انتخابات نے علاحدہ رائے دہندگان کی روایت کو توڑا اور ان کا انعقاد عالمگیر بالغ رائے دہی کی بنیاد پر کیا گیا۔ نتائج درج ذیل میں دیے گئے ہیں۔ 

مشرقی پاکستان میں پاکستانی فوج کے کریک ڈاؤن کی وجہ سے نو منتخب اسمبلی کا اجلاس نہ ہو سکا۔ بنگلہ دیش کی جنگ آزادی کے دوران میں، بنگلہ دیشی آزادی کے اعلان پر اس کے زیادہ تر اراکان نے دستخط کیے، جس نے پاکستان کی قومی اسمبلی کے بنگالی اراکان کے ساتھ اسمبلی کو بنگلہ دیش کی آئین ساز اسمبلی کا حصہ بنا دیا۔

## وزارتیں
اسمبلی میں وزرائے اعلیٰ کی طرف سے کل پانچ وزارتیں (پارلیمانی حکومتیں) بنائی گئیں۔

### وزرائے اعلیٰ کی فہرست

## مزید دیکھیے
* بنگلہ دیش کی پارلیمنٹ

## حوالہ جات


زمرہ:پاکستان کی صوبائی اسمبلیاں
زمرہ:پاکستان میں 1971ء کی تحلیلات
زمرہ:مشرقی پاکستان میں 1947ء کی تاسیسات